આ પ્રસંગે કલેક્ટર વિજય ખરાડીએ સ્વાગત પ્રવચન કરતાં જણાવ્યુ હતુ કે જિલ્લાના ખેડૂતોને તેમના ઉત્પાદનનું યોગ્ય વળતર મળી રહે તે માટે સરકાર દ્વારા ઉત્કૃષ્ટ નિર્ણય લેવામાં આવ્યો છે. જેનો લાભ લેવા માટે ખેડૂતો જરૂરી પુરાવાઓ સાથે ઓનલાઇન અરજી કરે. જો ૭/૧૨, ૮-અ કે પાણી પત્રકમાં પાકની નોંધ ન થઇ હોય તો ગ્રામ સેવક કે તલાટીને મળી અને તે અંગેનું પ્રમાણ પત્ર રજૂ કરવાથી પણ આ યોજનાનો લાભ મળી શકશે અને ૨૪ કલાકમાં ખેડૂતના ખાતામાં સીધા નાંણા જમા થશે. તેની વિગતવાર કલેક્ટરશ્રીએ સરળભાષામાં સમજ આપી હતી.